stanford-oval/wikipedia huggingface dataset:
Georg Grotenfelt

Georg Erik Jan Grotenfelt (s. 7. kesäkuuta 1951 Helsinki) on suomalainen arkkitehti ja elokuvaohjaaja ja -tuottaja.
Henkilöhistoria

Georg Grotenfelt syntyi Nils Gustav Grotenfeltin ja Antonia Grotenfeltin perheeseen. Hänen puolisonsa vuodesta 1992 on arkkitehti Hannele Grönlund. Grotenfelt valmistui arkkitehdiksi Teknillisestä korkeakoulusta 1970 ja opiskeli Taideteollisen korkeakoulun elokuvataiteen dokumenttilinjalla 1994–1996. Hänellä oli oma arkkitehtitoimisto 1982–1996. Teknillisen korkeakoulun assistenttina Grotenfelt työskenteli 1985–1987 ja professorina 2001–2003. Hän opetti Taideteollisen korkeakoulun sisustustaiteen laitoksella 1993–1996 ja oli vieraileva professori Grazissa Itävallassa 1997–1998. Oman Nostalgia Filmi -yhtiön elokuvaohjaaja ja -tuottaja Grotenfelt on ollut vuodesta 1998. Hän sai valtion kolmivuotisen taiteilija-apurahan vuonna 1994.
Elokuvia

Grotenfelt on ohjannut ja tuottanut elokuvia ja osallistunut useiden henkilödokumenttien tekemiseen:
Pinega – Bjarmaland återfunnet, 1995
Herrgärdarna, 1997
Viimeiset karjalaiset, 1998
Hiljaisuuden lähteillä, 2000
Kalevi – kunnianosoitus kultamitalihiihtäjälle, 2002
Landskapet med den dubbla skuggen, 2005
Tonfall, 2006
Rakentajat, 2008
Merkintöjä valkeasta kaupungista, 2010
Hermanfilmen, 2012
Heijastuksia, 2017
Toisinajattelija: Päivä Pentti Linkolan elämässä, 2018
Heiskuja, 2021
Aiheesta muualla

Grotenfelt, Georg hakuteoksessa Uppslagsverket Finland (2012). (ruotsiksi)
Georg Grotenfelt Internet Movie Databasessa. (englanniksi)
Glåmdalen

| Glåmdalen |
| --- | --- |

Entiset nimet:  Kongsvinger Arbeiderblad (1926–1943)
Lehtityyppi:  paikallislehti
Kustantaja:  Amedia
Levikki:  15 387 (2020)
Perustettu:  1926
Päätoimittaja:  Thor Sørum-Johansen
Kotikunta:  Kongsvinger
Kotimaa:  Norja
Ilmestymistiheys:  ti, to ja la
Kieli:  norja
Aiheesta muualla
OCLC
Kotisivu
Glåmdalen (vuosina 1926–1943 Kongsvinger Arbeiderblad) on norjalainen vuonna 1926 perustettu paikallislehti, jonka kotikunta on Kongsvinger. Se ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Glåmosin kirkko

| Glåmosin kirkko Glåmos kirke |
| --- | --- |
 Kirkko vuonna 2017.
Sijainti:  Røros, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1926
Suunnittelija:  Claus Hjelte
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Glåmosin kirkko (norj. Glåmos kirke) on Rørosin kunnassa Trøndelagin läänissä Norjassa sijaitseva puinen ristikirkko vuodelta 1926.
Aiheesta muualla

Kuvia tai muita tiedostoja aiheesta Glåmosin kirkko Wikimedia Commonsissa
Byblos

| Byblos Jubayl Jbail |
| --- | --- |

 Byblos
 Koordinaatit: 34°07′25″N, 35°39′04″E 
Valtio:   Libanon
Piirikunta:  Byblos
Väkiluku (2002)  (arvio):  18 800
 
 www.jbail-byblos.gov.lb 
Infobox OKNimi-testi OK: 
Byblos (arab. Jubayl‎ tai Jbail, m.kreik. βύβλος) on kaupunki Libanonissa. Kaupunki on muinainen foinikialainen kaupunki, jonka foinikialainen nimi oli Gebal. Byblos on sen kreikankielinen nimi. Byblos toimitti faaraoiden Egyptille Libanonin setripuuta. Byblos on myös eräs maailman pisimpään asutetuista kaupungeista, ja siellä on ollut asukkaita jo vuoden 5000 eaa. tienoilla.
Nykyisin Byblos on pienehkö pääosin maroniittien asuttama kaupunki. Vuonna 2002 kaupungissa oli arviolta 18 800 asukasta. Se on liitetty Unescon maailmanperintöluetteloon vuonna 1984.
Maantiede

Byblos sijaitsee Libanonissa Välimeren rannikolla noin 30 kilometriä Libanonin pääkaupunki Beirutista pohjoiseen. Alue on kapeaa rannikkokaistaletta ennen sisämaassa päin nopeasti kohoavia Libanonvuoria. Kaupungilla oli kaksi vanhaa satamaa, pienempi luonnollinen satama pohjoisessa ja suurempi lahdella etelässä.
Historia > Muinainen Byblos

Arkeologisten löytöjen perusteella Bybloksen paikalla on ollut asutusta jo 5000 eaa ja se on yksi maailman vanhimmista jatkuvasti asutetuista kaupungeista. Noin 3000 vuotta eaa. paikalle oli kehittynyt satamakaupunki, jonka kanaanilainen nimi oli Gubla. Myöhemmin etenkin kreikkalaiset alkoivat puhua foinikialaisista ja Bybloksen kaupungista. Nimi Byblos on johdettu kreikan kielen papyrusta tarkoittavasta sanasta bublos. Nimi bublos juontuu puolestaan egyptiläisen papyruksen kauppaan Bybloksesta antiikin Kreikkaan. Foinikialla viitataan osaan Kanaanin alueesta etenkin rautakaudelta lähtien. Kaupungin foinikialainen nimi oli Gebal. Bybloslaiset eivät itse kuitenkaan kutsuneet itseään foinikialaisiksi. Muinaisbybloksen kieli oli foinikian kielen murre. Byblosta on usein pidetty aakkosten syntypaikkana. Myöhempien tutkimusten perusteella aakkosten edeltäjät kehittyivät kuitenkin laajemmalla alueella. Bybloksesta on joka tapauksessa löydetty suuri määrä varhaista foinikialaista piirtokirjoitusta. Ahiramin sarkofagissa Bybloksesta vuoden 1000 eaa. paikkeilta on yksi varhaisimmista sen esimerkeistä. Ahiram on puolestaan yksi ensimmäinen nimeltä tunnettu foinikialainen kuningas ja hänen poikansa Ittobaal oli ensimmäinen Bybloksen kuninkaan tittelillä tunnettu hamo.
Historia > Kauppasatama, Egypti ja muut valtakunnat

Byblos oli vuosien 3100 eaa. ja 1200 eaa. välillä Kanaanin tärkeimpiä satamia ja kaupunkeja. Sen menestys johtui paljolti kaupungin asemasta muinaisen Egyptin ja Mesopotamian välissä. Kauppa alueiden eri sivilisaatioiden välillä kulki usein Bybloksen kautta ja kaupalla Egyptiin oli erityistä merkitystä. Egyptiin vietiin etenkin setripuuta, kun taas Egyptistä tuotiin esimerkiksi kultaa ja norsunluuta. Itse Bybloksen ympäristössä oli kupariesiintymiä. Kaupungilla oli vuodesta 2800 eaa. suuret kaupunginmuurit ja se hallitsi ilmeisesti suurta aluetta rannikolla itse varsinaisen kaupungin lisäksi. Byblos oli myös tärkeä kulttipaikka. Samaan aikaan kaupunginmuurien kanssa rakennettiin suuri Baalat Gebalin temppeli.
Bylos tuhoutui ilmeisesti vuosien 2300 ja 1900 eaa. välillä. Kaupungin tuhoutuminen on joskus liitetty amorilaisten hyökkäykseen. Samaan aikaan kaupankäynti Välimerellä taantui. Byblos toipui kuitenkin suhteellisen nopeasti tuhoutumisensa jälkeen. Tällöin rakennettiin esimerkiksi Bybloksen Obeliskitemppeli. Hyksot valtasivat kaupungin vuonna 1720 eaa. ja kaupankäynti Egyptiin jatkui Egyptin hyksovallan kaudella. Myöhemmin Egyptissä nousi jälleen valtaan kotimainen dynastia ja Egypti palautti asemansa Byloksen lähialueen herrana Megiddon taistelussa vuonna 1470 eaa. Suhde säilyi myöhäisellä pronssikaudella. Bybloksen ja Egyptin hallitsijoiden kirjeenvaihtoa on säilynyt Amarna-kirjeissä. Egyptin valta alueella heikkeni vuoden 1100 eaa. jälkeen, mutta Byblos oli edelleen erittäin tärkeä setripuun maahantuoja.
Bybloksen merkitys alkoi vähetä jonkin aikaa vuoden 1000. eaa jälkeen. Se menetti aikaisempaa johtavaa asemaansa etenkin Tyroksen kaupungille. Samoihin aikoihin alueella alkoivat liikkua niin sanotut merikansat. Kokonaan Bybloksen merkitys ei kuitenkaan kadonnut, vaan se oli edelleen merkittävä satama ja laivanrakennus paikka. Vuodesta 876 eaa. Assyrian hallitsija Asurnasirpal II alkoi saada tribuuttia Bybloksesta, sekä monista muista alueen kaupungeista. Bybloksesta tuli suoraan Assyrian alainen, kun taas Tyros säilytti itsenäisen asemansa. Assyrialaisia seurasi Uus-Babylonia ja heitä Persian akhaimenidit. Persialaisvallan aikana 550–330 eaa. kaupunkiin rakennettiin linnoituksia ja se oli suuren alueen hallinnollinen keskus.
Historia > Hellenismi ja roomalaiset

Aleksanteri Suuri valtasi Bybloksen persialaisilta vuonna 332. Bybloksella oli jälleen alueellista merkitystä tätä seuranneella hellenistisellä kaudella. Antigonoksen ja Ptolemaioksen taistellessa herruudesta keskenään joukkoja kuljetettiin usein bybloslaisilla laivoilla. Samaan tapaan Bybloksen laivoija käytettiin Seleukidien valtakunnassa. Hellenistisellä kaudella Byloksessa omaksuttiin monia kreikkalaisia tapoja. Bybloksesta tuli esimerkiksi Adoniksen ja Afroditen temppelikaupunki. Adoniksen tarinan monet yksityiskohdat ylipäätänsä sijoittuvat Byblokseen. Rooman valtakunnassa Bylos oli mahdollisesti jonkinlainen hallinnollinen keskus. Kaupunkiin rakennettiin pylväiden reunustamia katuja, roomalaisia temppelejä, teattereja ja kylpylöitä. 100- ja 200-lukujen jaa. välillä elänyt kreikaksi kirjoittanut Filon Bybloslainen kirjoitti 8-osaisen Foinikian historian, joka lienee käännös vanhemmasta foinikialaisesta teoksesta.
Historia > Myöhempi historia

Bysantin valtakunnan kaudella Byblos oli mahdollisesti huomattava oliiviöljyn tuottaja. Kaiken kaikkiaan löytöjä Bysantin kaudelta on kuitenkin tehty Bybloksesta vain vähän. Islamilainen kausi alkoi vuodesta 636, mutta tältäkään kaudelta ennen ristiretkiä ei tunneta paljoa arkeologista aineistoa. Varhaisella islamilaisella kaudella mainitaan lähinnä alueen taatelipuut. Se tunnettiin myös runoilijasta nimeltä Khulayd Aynayn. Ristiretkien kaudella Byblos oli osa Tripolin kreivikuntaa. Kaupunkiin rakennettiin linnoitus, sekä Johannes Kastajan kirkko. Salah al-Dinin eli länsimaalaisittain Saladinin joukot valtasivat kaupungin elokuussa 1187. Ristiretkeläiset valtasivat sen vielä uudestaan vuonna 1197 ja lopullisesti se menetettiin Egyptin mamelukkisulttaani Baibarsin joukoille vuosina 1266–1267.
Bybloksen merkitys satamana väheni myöhemmin huomattavasti ja se taantui pieneksi kyläksi. Sen aseman peri Jounieh. Bybloksen pientä pohjoista satamaa käyttivät lähinnä kalastajat. Ensimmäiset arkeologiset kaivaukset paikalla teki ranskalainen kirjailija Ernest Renan 1800-luvulla. Järjestelmällisempiä kaivauksia alettiin kuitenkin tehdä vasta Libanon ranskalaisella mandaattikaudella vuodesta 1921. Ensimmäisiä ranskalaisia kaivauksia tuolloin johtivat Pierre Montet ja Maurice Dunand. Historialliset kohteet, kuten foinikialainen temppeli, roomalainen teatteri ja ristiretkeläisten linnoitukset ovat nykyisin avoimia yleisölle. Byblos on ollut osa Unescon maailmanperintöluetteloa vuodesta 1984.
Väestö

Bybloksen asukasluku oli vuonna 2002 arviolta 18 800. Lähes kaikki kaupungin asukkaat ovat nykyisin kristittyjä maroniitteja.
Kirjallisuutta

Byblos through the ages, Nina Jidéjian, Dar al-Machreq, Beyrouth, 1968
Je m'appelle Byblos, Jean-Pierre Thiollet, H & D éditions, Paris, 2005
Wikimedia Commonsissa on kuvia tai muita tiedostoja aiheesta .
Ahiramin sarkofagi.
Obeliskitemppeli.
Roomalaisia pylväitä ja vanhempia kuninkaallisen nekropolin raunioita.
Roomalainen teatteri.
Ristiretkien aikainen Bybloksen linna.
1800-luvun talo Bybloksesta.
Belgian Grand Prix 2009

|  Belgian Grand Prix 2009  |
| --- | --- |
 12. osakilpailu 17 osakilpailusta kaudella 2009. 

Päivämäärä:  30. elokuuta 2009
Sijainti:  Circuit de Spa-Francorchamps, Belgia
Ratatyyppi:  Moottorirata
Radan pituus:  7,004 km
Kilpailun pituus:  44 kierrosta, 308,176 km
Sää:   Puolipilvinen
Paalupaikka
Kuljettaja:   Giancarlo Fisichella   (Force India)
Paaluaika:  1.46,308
Palkintokoroke
Voittaja:   Kimi Räikkönen   (Ferrari)
Toinen:   Giancarlo Fisichella   (Force India)
Kolmas:   Sebastian Vettel   (Red Bull)
Nopein kierros
Kuljettaja:   Sebastian Vettel   (Red Bull)
Kierrosaika:  1.47,263 (kierroksella 38)
Belgian Grand Prix 2009 (virallisesti 2009 Formula 1 ING Belgian Grand Prix) oli Formula 1 -kauden 2009 12. osakilpailu, joka ajettiin 30. elokuuta Circuit de Spa-Francorchamps'n moottoriradalla Belgiassa.
Kilpailun voitti Ferrarin Kimi Räikkönen, joka tuli maaliin vain 0,9 sekuntia ennen toiseksi ajanutta Force India -tallin kuljettajaa Giancarlo Fisichellaa, joka onnistui ajamaan samalla kertaa tallinsa historian ensimmäisen paalupaikan, palkintopallisijoituksen ja pisteet. Palkintosija jäi Fisichellan F1-uran viimeiseksi.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 28. elokuuta | 10:00–11:30 | 11:00–12:30 | 1. vapaat harjoitukset |  Sateinen | 15 °C | 27 °C | 85 % |
| 28. elokuuta | 14:00–15:30 | 15:00–16:30 | 2. vapaat harjoitukset |  Pilvinen | 18 °C | 30 °C | 49 % |
| 29. elokuuta | 11:00–12:00 | 12:00–13:00 | 3. vapaat harjoitukset |  Pilvinen | 13 °C | 22 °C | 68 % |
| 29. elokuuta | 14:00–15:00 | 15:00–16:00 | Aika-ajot |  Puolipilvinen | 15–16 °C | 26–32 °C | 49–56 % |
| 30. elokuuta | 14:00–16:00 | 15:00–17:00 | Kilpailu |  Puolipilvinen | 16–17 °C | 28–31 °C | 48–52 % |
Lähde:
Kilpailu

Kilpailun ensimmäisellä kierroksella sattui kolari, jonka seurauksena Lewis Hamilton, Jaime Alguersuari, Romain Grosjean ja MM-sarjan johdossa ollut Jenson Button joutuivat keskeyttämään. Kimi Räikkönen nousi lähdössä kuudennelta sijalta toiseksi. Kolarin takia radalle otettiin turva-auto, jonka lähdettyä Räikkönen käytti tilaisuutta hyväkseen ja ohitti Fisichellan. Kärkikaksikon taistelu voitosta oli koko kilpailun ajan tiukkaa, mutta Fisichella ei onnistunut ohittamaan Räikköstä. Räikköselle voitto oli ensimmäinen sitten Espanjan GP:n 2008.
Kilpailun jälkeen Ferrari ilmoitti korvaavansa tallissa kaksi kilpailua ajaneen Luca Badoerin Fisichellalla. Badoer sijoittui Belgiassa neljänneksitoista.
Tulokset

Kilpailussa ja aika-ajoissa käyttivät KERSiä tallit Ferrari ja McLaren.
Tulokset > Aika-ajot

| Sija | Nro | Kuljettaja | Talli | Aika (1 > erä) | Aika (2 > erä) | Aika (3 > erä) | Lähtöruutu |
| --- | --- | --- | --- | --- | --- | --- | --- |
| 1 | 21 |  Giancarlo Fisichella | Force India-Mercedes | 1.45,102 | 1.44,667 | 1.46,308 | 1 |
| 2 | 9 |  Jarno Trulli | Toyota | 1.45,140 | 1.44,503 | 1.46,395 | 2 |
| 3 | 6 |  Nick Heidfeld | BMW Sauber | 1.45,566 | 1.44,709 | 1.46,500 | 3 |
| 4 | 23 |  Rubens Barrichello | Brawn-Mercedes | 1.45,237 | 1.44,834 | 1.46,513 | 4 |
| 5 | 5 |  Robert Kubica | BMW Sauber | 1.45,655 | 1.44,557 | 1.46,586 | 5 |
| 6 | 4‡ |  Kimi Räikkönen | Ferrari | 1.45,579 | 1.44,953 | 1.46,633 | 6 |
| 7 | 10 |  Timo Glock | Toyota | 1.45,450 | 1.44,877 | 1.46,677 | 7 |
| 8 | 15 |  Sebastian Vettel | Red Bull-Renault | 1.45,372 | 1.44,592 | 1.46,761 | 8 |
| 9 | 14 |  Mark Webber | Red Bull-Renault | 1.45,350 | 1.44,924 | 1.46,788 | 9 |
| 10 | 16 |  Nico Rosberg | Williams-Toyota | 1.45,486 | 1.45,047 | 1.47,362 | 10 |
| 11 | 20 |  Adrian Sutil | Force India-Mercedes | 1.45,239 | 1.45,119 |  | 11 |
| 12 | 1‡ |  Lewis Hamilton | McLaren-Mercedes | 1.45,767 | 1.45,122 |  | 12 |
| 13 | 7 |  Fernando Alonso | Renault | 1.45,707 | 1.45,136 |  | 13 |
| 14 | 22 |  Jenson Button | Brawn-Mercedes | 1.45,761 | 1.45,251 |  | 14 |
| 15 | 2‡ |  Heikki Kovalainen | McLaren-Mercedes | 1.45,705 | 1.45,259 |  | 15 |
| 16 | 12 |  Sébastien Buemi | Toro Rosso-Ferrari | 1.45,951 |  |  | 16 |
| 17 | 11 |  Jaime Alguersuari | Toro Rosso-Ferrari | 1.46,302 |  |  | 17 |
| 18 | 17 |  Kazuki Nakajima | Williams-Toyota | 1.46,307 |  |  | 18 |
| 19 | 8 |  Romain Grosjean | Renault | 1.46,359 |  |  | 19 |
| 20 | 3‡ |  Luca Badoer | Ferrari | 1.46,957 |  |  | 20 |
Lähde:
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 4‡ |  Kimi Räikkönen | Ferrari | 44 | 1.23.50,995 | 6 | 10 |
| 2 | 21 |  Giancarlo Fisichella | Force India-Mercedes | 44 | +0,939 | 1 | 8 |
| 3 | 15 |  Sebastian Vettel | Red Bull-Renault | 44 | +3,875 | 8 | 6 |
| 4 | 5 |  Robert Kubica | BMW Sauber | 44 | +9,966 | 5 | 5 |
| 5 | 6 |  Nick Heidfeld | BMW Sauber | 44 | +11,276 | 3 | 4 |
| 6 | 2‡ |  Heikki Kovalainen | McLaren-Mercedes | 44 | +32,763 | 15 | 3 |
| 7 | 23 |  Rubens Barrichello | Brawn-Mercedes | 44 | +35,461 | 4 | 2 |
| 8 | 16 |  Nico Rosberg | Williams-Toyota | 44 | +36,208 | 10 | 1 |
| 9 | 14 |  Mark Webber | Red Bull-Renault | 44 | +36,959 | 9 |  |
| 10 | 10 |  Timo Glock | Toyota | 44 | +41,490 | 7 |  |
| 11 | 20 |  Adrian Sutil | Force India-Mercedes | 44 | +42,636 | 11 |  |
| 12 | 12 |  Sébastien Buemi | Toro Rosso-Ferrari | 44 | +46,106 | 16 |  |
| 13 | 17 |  Kazuki Nakajima | Williams-Toyota | 44 | +54,241 | 18 |  |
| 14 | 3‡ |  Luca Badoer | Ferrari | 44 | +1.42,177 | 20 |  |
| Kesk. | 7 |  Fernando Alonso | Renault | 26 | Rengas | 13 |  |
| Kesk. | 9 |  Jarno Trulli | Toyota | 21 | Jarrut | 2 |  |
| Kesk. | 1‡ |  Lewis Hamilton | McLaren-Mercedes | 0 | Kolari (Alguersuari) | 12 |  |
| Kesk. | 22 |  Jenson Button | Brawn-Mercedes | 0 | Kolari (Grosjean) | 14 |  |
| Kesk. | 11 |  Jaime Alguersuari | Toro Rosso-Ferrari | 0 | Kolari (Hamilton) | 17 |  |
| Kesk. | 8 |  Romain Grosjean | Renault | 0 | Kolari (Button) | 19 |  |
Lähde:
Tulokset > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 21 |  Giancarlo Fisichella | Force India-Mercedes | 1–4 |
| 4 |  Kimi Räikkönen | Ferrari | 5–14, 18–31, 36–44 |
| 15 |  Sebastian Vettel | Red Bull-Renault | 15–16, 32–35 |
| 16 |  Nico Rosberg | Williams-Toyota | 17 |
Muuta

Ferrarin 210. voitto.
Force Indian ensimmäinen paalupaikka, johtokierros, pisteet ja palkintosija.
Jenson Buttonin kauden ensimmäinen keskeytys.
Kimi Räikkösen kauden ensimmäinen voitto ja kokonaisuudessaan hänen neljäs voittonsa Span radalla.
Giancarlo Fisichellan viimeinen kilpailu Force Indialla.
Luca Badoerin uran viimeinen kilpailu.
Aiheesta muualla

Kuvia tai muita tiedostoja aiheesta Belgian Grand Prix 2009 Wikimedia Commonsissa
Formula 1 -luokan Belgian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Circuit de Spa-Francorchamps (1950–1956, 1958, 1960–1968, 1970, 1983, 1985–2002, 2004–2005, 2007–) Nivelles-Baulers (1972, 1974) Circuit Zolder (1973, 1975–1982, 1984)
Osakilpailut Formula 1 -kaudella 2009
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |
|  Turkki |  Britannia |  Saksa |  Unkari |  Eurooppa |  Belgia |
|  Italia |  Singapore |  Japani |  Brasilia |  Abu Dhabi |  |
Räikkönen, Fisichella, Vettel ja Domenicali palkintokorokkeella.
Gooba

| ”GOOBA”  |
| --- | --- | --- |

Singlen tiedot
 Äänitetty : huhtikuu 2020
 Julkaistu: 8. toukokuuta 2020
 Formaatti: digitaalinen lataus, striimaus, CD (rajoitetun ajan)
 Tekijä(t): 6ix9ine
 Tuottaja(t): Clarke Payday
 Tyylilaji: Trap, Rap
 Kesto: 02.12
 Levy-yhtiö: Scumgang, Create Music Group
Listasijoitukset
  Suomen virallinen lista: 1. 
6ix9ine muut singlet
| ”Stoopid” 2018 | ”Gooba” 2020 | ”Trollz” 2020 |
Gooba (yleensä "GOOBA") on yhdysvaltalaisen räppärin 6ix9inen kappale vuodelta 2020. Se julkaistiin 6ix9inen syntymäpäivänä 8. toukokuuta 2020, hänen ensimmäisenä singlenään vankilasta vapautumisen jälkeen. Kappale oli ensimmäinen single, joka sisältyi 6ix9inen toiselle studioalbumille, TattleTales:lle. Kappale ja siihen liittyvä musiikkivideo kuvattiin kotiarestissa johtuen Nine Trey Gangsterssin oikeudenkäynnistä, johon 6ix9ine viittaa kappaleessaan, kuten myös vihamiehistään.
Tausta

6ix9ine pidätettiin muun muassa, ryöstöstä, huumeiden ja aseiden hallussapidosta. Tunnustettuaan syyllisyytensä yhdeksään syytteeseen hän sai kahden vuoden vankeustuomion joulukuussa 2019. Hänet kuitenkin vapautettiin huhtikuussa 2020 koronaviruspandemian vuoksi. 7. toukokuuta 6ix9ine ilmoitti viettävänsä syntymäpäiväänsä uuden singlen julkaisulla.
Mainostaminen

Kappaletta mainostettiin suuren Times Square -taulun kautta, jossa luki The King Is Back. 6ix9ine isännöi myös kappaleen Instagram-live tapahtuman, joka sai ennätykselliset 2 miljoonaa katsojaa.
Käännös suomeksi
Gonçalo Ramos

Gonçalo Ramos vuonna 2020.
Gonçalo Matias Ramos (s. 20. kesäkuuta 2001 Olhão) on portugalilainen jalkapalloilija. Hän on pelipaikaltaan hyökkääjä. Hän edustaa Ranskan Ligue 1:ssä pelaavaa Paris Saint-Germainia. Kotimaassaan hän edusti Benficaa, jonka junioreihin hän liittyi vuonna 2013. Hän on pelannut Portugalin maajoukkueessa marraskuusta 2022 alkaen.
Seurajoukkueura

Ramos pelasi ensimmäisen ottelunsa Primeira Ligassa heinäkuussa 2020, kun Benfica pelasi vieraskentällä Avesia vastaan. Hän tuli vaihdosta kentälle 87. minuutilla ja teki kaksi maalia, joukkueensa kolmannen ja neljännen. Kaudella 2020–2021 hän jatkoi edelleen pääasiassa Benfican reservijoukkueessa ja pelasi edustusjoukkueessa neljä pääsarjaottelua, joista viimeisessä Nacionalia vastaan hän teki kaksi maalia tultuaan vaihdosta kentälle 74. minuutilla. Portugalin cupissa hän teki kaksi maalia mutta ei pelannut tappioliisessa loppuottelussa. Eurooppa-liigassa hän pelasi kaksi ottelua.
Kaudella 2021–2022 Ramos pelasi Primeira Ligassa 29 ottelua, joissa 17 kertaa avauskokoonpanossa, ja teki seitsemän maalia. Mestarien liigassa hän pelasi seitsemän ottelua ja teki maalin toisessa puolivälieräottelussa Liverpoolia vastaan. Kaudella 2022–2023 hän pelasi Benfican voittamassa Primeira Ligassa 30 ottelua avauskokoonpanossa ja teki niissä 19 maalia, millä hän oli liigan toiseksi paras maalintekijä. Mestarien liigan karsinnoissa hän teki neljässä ottelussa neljä maalia, joista kolme kotiottelussa FC Midtjyllandia vastaan. Mestarien liigassa hän teki kymmenessä ottelussa kolme maalia, yhden alkulohkossa vieraskentällä Maccabi Haifaa vastaan ja kaksi neljännesvälierien kotiottelussa Club Bruggea.
Ramos siirtyi elokuussa 2023 lainalle Paris Saint-Germainiin, ja siirto vakinaistettiin vuoden 2024 alussa. Hän pelasi kauden aikana PSG:n voittamassa Ligue 1:ssä 29 ottelua, joissa hän teki 11 maalia. Ranskan cupissa hän teki neljässä ottelussaan kolme maalia mutta ei pelannut voitokkaissa välierä- ja loppuottelussa. Mestarien liigassa hän pelasi seitsemän ottelua.
Maajoukkueura

Ramos on pelannut useissa Portugalin nuorisomaajoukkueissa. Alle 19-vuotiaiden EM-kilpailuissa 2019 hän oli turnauksen paras maalintekijä neljällä maalila, joista kolme hän teki voitokkaassa välieräottelussa Irlantia vastaan.
Ramos pelasi Portugalin A-maajoukkueessa ensimmäisen kerran marraskuussa 2022 MM-kilpailuihin valmistavassa ystävyysottelussa Nigeriaa vastaan ja teki yhden joukkueensa neljästä maalista. MM-kilpailuissa 2022 hän pääsi vaihdosta muutamaksi minuutiksi kentälle alkulohko-otteluissa Ghanaa ja Uruguayta vastaan. Ramos pääsi avauskokoonpanoon neljännesvälieräottelussa Sveitsiä vastaan, kun joukkueen tähti ja kapteeni Cristiano Ronaldo aloitti ottelun poikkeuksellisesti vaihdossa. Ramos teki ottelussa kolme maalia ja syötti yhden, kun Portugali voitti maalein 6–1. Hän pelasi avauskokoonpanossa myös tappiollisessa puolivälieräottelussa Marokkoa vastaan. EM-kilpailuissa 2024 hän pääsi vaihdosta kentälle viimeisessä alkulohko-ottelussa Georgiaa vastaan.
Ramos on pelannut EM-kilpailujen 2024 loppuun mennessä 14 A-maaottelua, joista seitsemän ottelua avauskokoonpanossa. Hän on tehnyt A-maaotteluissaan kahdeksan maalia. MM-kilpailujen jälkeen hän on tehnyt vuoden 2023 EM-karsinnoissa kaksi maalia Luxemburgia ja yhden maalin Slovakiaa vastaan sekä maaliskuussa 2024 yhden maalin ystävyysottelussa Ruotsia vastaan.